เรื่องร้องเรียน (ทางเท้า,ถนน,ร้องเรียน,ต้นไม้,ความปลอดภัย,ความสะอาด) วันที่ 2023-08-15 04:02:43 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032125
ขอให้ซ่อมแซมบาทวิถีชำรุดมีระดับไม่สม่ำเสมอ บริเวณ ด้านหน้าห้างสรรพสินค้าโลตัส ถนนสุขุมวิท 105 ซอยลาซาล 17 แขวงบางนา เขตบางนา กรุงเทพมหานคร จุดสังเกต เข้าไปในซอยฯ (ไม่ระบุระยะทางที่แน่ชัด) จะพบกับห้างสรรพสินค้าโลตัสอยู่ทางด้านซ้ายมือ เนื่องจากผู้ร้องแจ้งว่าบริเวณด้านหน้าห้างสรรพสินค้าโลตัส พบว่าบาทวิถี ลักษณะเป็นแผ่นสี่เหลี่ยมชำรุดทรุดตัวลงไป และพื้นบาทวิถีมีระดับไม่สม่ำเสมอ (ตะปุ่มตะป่ำ) หากประชาชนเดินสัญจรโดยไม่ระวังจะสะดุดหกล้ม ทำให้ได้รับความเดือดร้อนไม่สะดวกในการสัญจร อีกทั้งผู้ร้องแจ้งว่าหากมาจากซอยลาซาลฯ จะเป็นถนนสุขุมวิท 105 ซึ่งพบว่าบริเวณพื้นที่ดังกล่าว ทางด้านซ้ายมือมีต้นมะเฟืองอยู่ในรั้ว และมีปูน คล้ายถังขยะตั้งไว้ใต้ต้นมะเฟืองข้างๆ กำแพง เพื่อให้ทิ้งขยะ โดยพบว่าต้นมะเฟือง มีกิ่งไม้ยื่นออกมาริมทางเดิน ทำให้ประชาชนไม่สะดวกในการสัญจร ทำให้ประชาชนต้องลงมาเดินริมถนน ซึ่งอาจจะทำให้ถูกรถที่สัญจรผ่านมาทางด้านหลังเชียวชนได้ อีกทั้งยังบดบังวิสัยทัศน์การมองเห็นของรถที่สัญจรผ่านด้วยเช่นเดียวกัน นอกจากนั้นผู้ร้องแจ้งว่าถัดไปจะเป็นทางโค้ง ห่างจากบริษัท ยูแทคไทย (บริษัท เอ็น.เอส.อิเล็กทรอนิคส์กรุงเทพ จำกัด) ระยะทางประมาณ 100 เมตร พบว่าจะเป็นทางเดินสัญจร ลักษณะถนนคอนกรีต พบว่าจะมีกิ่งไม้ยื่นห้อยออกมาจากกำแพงเช่นเดียวกัน ทำให้บดบังไม่สามารถมองเห็นรถที่สัญจรได้ ไม่สามารถหลบรถที่มาทางด้านหลังได้ และต้องเดินหลบกิ่งไม้ลงมาบนถนน เกรงว่าจะเป็นอันตรายรถเชียวชน ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1-2 ปีแล้ว ซึ่งผู้ร้องได้รับทราบรายงานผลการพิจารณาจากทางกรุงเทพมหานคร สำนักการโยธา โดยศูนย์ก่อสร้างและบูรณะถนน 3 ส่วนก่อสร้างและบูรณะ 1 ได้ตรวจสอบแล้วและดำเนินการจัดซ่อมทางเท้า โดยปรับพื้นฐานเดิมบดอัดแน่นแล้วปูด้วยกระเบื้องซีเมนต์อัดแรงเสร็จเรียบร้อยแล้ว เมื่อวันที่ 30 มิ.ย. 2565 อ้างถึงหนังสือที่ กส. 3 /1/รท 365 ลว. 16 ส.ค. 2565 โทร. 0 2328 0992 ล่าสุดปัจจุบัน (วันที่ 14 สิงหาคม 2566) ผู้ร้องแจ้งว่ายังคงได้รับความเดือดร้อนอยู่เช่นเดิม ยังไม่มีการซ่อมแซมบาทวิถีชำรุดที่มีระดับไม่สม่ำเสมอแต่อย่างไร  จึงประสงค์ให้หน่วยงานที่เกี่ยวข้องเข้ามาซ่อมแซมบาทวิถีชำรุดมีระดับไม่สม่ำเสมอ และทำการตัดต้นไม้ให้ เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata